Diari Oficial de la Generalitat Valenciana


Sumari del DOGV 3823, del 28-08-2000 (2000/7048)

ORDRE de 31 de juliol de 2000, de la Conselleria de Cultura i Educació, per la qual es convoca un concurs públic per a l'elaboració de materials didàctics d'autoaprenentatge dirigits a l'ensenyament semipresencial o a distància en els cicles formatius de Formació Professional Específica de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3823

Data del DOGV
:   28-08-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/7048


Data del document
:   13-07-2000

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * suport econòmic
    * ensenyament professional
    * premi cultural
    * formació professional
    * material d'ensenyament
    * ensenyament a distància
    * aprenentatge professional

ORDRE de 31 de juliol de 2000, de la Conselleria de Cultura i Educació, per la qual es convoca un concurs públic per a l'elaboració de materials didàctics d'autoaprenentatge dirigits a l'ensenyament semipresencial o a distància en els cicles formatius de Formació Professional Específica de la Comunitat Valenciana. [2000/X7048]
  
La Llei Orgànica 1/1990, de 3 d'octubre, d'Ordenació General del Sistema Educatiu, en l'article 2.3, establix, com un dels principis que han de regir l'activitat educativa, l'autonomia pedagògica dels centres, dins dels límits establits per la legislació, així com l'activitat investigadora del professorat a partir de la seua pràctica docent.
  
L'article 57.2 de la citada llei assenyala que les administracions educatives contribuiran al desenrotllament del currículum, afavorint l'elaboració de models de materials didàctics, i el 57.3 preceptua que en l'elaboració de tals materials didàctics es propiciarà la superació de tot tipus d'estereotips discriminatoris, subratllant-se la igualtat de drets entre els sexes.
  
La dita llei entén el currículum no sols com la prescripció de què cal ensenyar, sinó d'una manera més àmplia, donant-li un paper mediador entre la planificació i la pràctica docent, que inclou aspectes com el context del centre, les característiques del seu alumnat, els recursos i l'organització del mateix centre, així com els processos d'ensenyament i aprenentatge.
  
Així, desenrotllar el currículum suposa canviar, innovar, millorar el context, els recursos i l'organització del centre, el clima de treball i la comunicació professional, la pràctica docent i les intervencions didàctiques en el procés educatiu.
  
Esta innovació educativa des de la pràctica curricular en un centre docent, dóna protagonisme al professorat i el convertix en l'agent del desenrotllament del currículum, a través de la investigació i de l'elaboració de projectes i materials didàctics, treballant de forma individual i en col·laboració, en equip.
  
Per tant, les administracions educatives, conforme a l'article 59 de la mateixa llei, han de contribuir al desenrotllament del currículum afavorint l'elaboració de models de programació docent i materials didàctics que atenguen les distintes necessitats de l'alumnat i del professorat.
  
Per la seua banda, els reials decrets que establixen els currículums dels cicles formatius plantegen la necessitat de fomentar aquelles actuacions que permeten avançar cap a un sistema integrat de formació professional capaç de mantindre's permanentment adaptat a les necessitats socials, econòmiques i professionals.
  
En conseqüència, la Conselleria de Cultura i Educació es proposa afavorir l'elaboració de materials didàctics per a la formació professional específica que complisquen la doble funció de possibilitar processos d'autoaprenentatge i l'ensenyament semipresencial o a distància, a través de models innovadors per a facilitar als centres docents la concreció del currículum que li és pròpia, prestant una especial atenció a l'adaptació dels nous ensenyaments a la realitat sociolingüística de la nostra comunitat educativa i a les noves tecnologies de la informació.
  
Per tot això, i fent ús de les atribucions conferides per l'article 35 de la Llei 5/1983, de 30 de desembre, de Govern Valencià,
  
ORDENE
  
Primer. Objecte i àmbit de la convocatòria
  
1. Convocar un concurs públic, davall les modalitats d'ajuda i premi, per a l'elaboració de materials didàctics d'autoaprenentatge dirigits a l'ensenyament semipresencial o a distància de formació professional específica a la Comunitat Valenciana.
  
2. Aprovar les bases per les quals es regirà la convocatòria, que figuren en l'annex I, així com els annexos que constituïxen els formularis de participació.
  
Podran participar en esta convocatòria:
  
El personal docent de la Comunitat Valenciana, davall la modalitat de premi.
  
Les entitats públiques, privades o de representació dels agents socials dels sectors de l'educació i del món editorial, amb domicili social a la Comunitat Valenciana, davall la modalitat d'ajudes.
  
Segon. Fases de realització del concurs públic
  
1. Se sol·licitarà participar en este concurs a través d'un projecte per a elaborar materials didàctics d'autoaprenentatge dirigits a l'ensenyament semipresencial o a distància de formació professional específica, segons els annexos a esta ordre.
  
2. El material didàctic elaborat corresponent a cada projecte seleccionat s'entregarà abans del 17 de novembre de 2000. Estos materials hauran de respondre als objectius, els continguts i criteris d'avaluació establits en els reials decrets pels quals s'establixen els currículums dels cicles formatius de formació professional específica.
  
Tercer. Finançament
  
1. Els projectes seleccionats seran sufragats després de la presentació del material elaborat, a càrrec de la línia pressupostària 421/000/00, del programa 421.30, de la Direcció General d'Ordenació i Innovació Educativa i Política Lingüística d'esta Conselleria sobre els pressuposts de la Generalitat Valenciana per a l'any 2000, per un import global màxim de 07.130.928 de pessetes (213.239,09 euros). Els fons que permeten esta convocatòria tenen el seu origen en un 60,9375% del Fons Social Europeu i el 39,0625% d'aportació de la Generalitat Valenciana.
  
2. La distribució d'imports en les modalitats de participació s'establix a l'annex I.
  
3. El pagament als participants es realitzarà després de la presentació dels materials curriculars elaborats i estarà condicionat, en qualsevol cas, a la correcta elaboració del material didàctic segons els criteris establits a les bases de l'annex I de la present Ordre.
  
4. Les modalitats de participació podran ser declarades desertes per la Comissió de Selecció o Valoració, en cas de no ajustar-se els projectes presentats als continguts establits a les bases de l'annex I de la present ordre.
  
DISPOSICIONS FINALS
  
Primera
  
Es delega en la Direcció General d'Ordenació i Innovació Educativa i Política Lingüística la facultat de resoldre esta convocatòria i se l'autoritza a adoptar les mesures oportunes per al compliment i el desenrotllament d'esta ordre i també per a resoldre totes les incidències que es plantegen en la seua interpretació i execució.
  
Segona
  
Esta ordre entrarà en vigor l'endemà de la seua publicació en el Diari Oficial de la Generalitat Valenciana.
  
Tercera
  
De conformitat amb allò que s'ha establit en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament recurs de reposició o bé plantejar directament recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant del conseller de Cultura i Educació, en el termini d'un mes a comptar des de l'endemà de la seua publicació.
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua publicació.
  
València, 31 de juliol de 2000
  
El conseller de Cultura i Educació,
  
MANUEL TARANCÓN FANDOS
  
ANNEX I
  
Bases del concurs públic
  
Primera. Objecte del concurs públic
  
Elaborar materials didàctics d'autoaprenentatge dirigits a l'ensenyament semipresencial o a distància en els cicles formatius de Formació Professional Específica de la Comunitat Valenciana. Els materials didàctics elaborats hauran d'ajustar-se als objectius, els continguts i criteris d'avaluació establits en els reials decrets pels quals s'establixen els currículums dels cicles formatius de Formació Professional Específica.
  
Segona. Participants i modalitats de participació
  
Hi haurà dos classes de participants i modalitats de participació.
  
a) Personal docent de la Comunitat Valenciana. Els participants d'esta classe, ho faran davall la modalitat de premi.
  
b) Entitats públiques, privades o de representació dels agents socials dels sectors de l'educació i del món editorial, amb domicili social a la Comunitat Valenciana. Els participants d'esta classe, ho faran davall la modalitat d'ajudes.
  
Tercera. Desenrotllament de les fases del concurs i característiques dels materials a presentar
  
1. Primera fase: presentació del projecte d'elaboració de materials didàctics.
  
1.1 Se sol·licitarà participar en este concurs a través d'un projecte per a elaborar materials didàctics d'autoaprenentatge dirigits a l'ensenyament semipresencial o a distància de Formació Professional Específica, segons els annexos a esta ordre.
  
1.2 La realització del projecte d'elaboració de materials didàctics d'autoaprenentatge dirigits a l'ensenyament semipresencial o a distància en els cicles formatius de Formació Professional Específica de la Comunitat Valenciana haurà de tindre les característiques següents:
  
a) Objectius per a desenrotllar les capacitats terminals que s'han d'aconseguir als mòduls del cicle formatiu a elaborar.
  
b) Continguts curriculars distribuïts per temes o unitats didàctiques.
  
c) Referència a les activitats a desenrotllar en els temes o unitats didàctiques.
  
d) Sistema d'avaluació-autoavaluació.
  
e) Sistema tutorial que es derivaria de l'aplicació del material didàctic en un sistema semipresencial o a distància.
  
f) Eina sobre la qual s'elaboraran els materials, preferiblement de presentació multimèdia.
  
g) Desenrotllament complet, a manera de mostra, d'un tema o unitat didàctica corresponent al mòdul o conjunt dels mòduls del cicle formatiu a elaborar, en suport de paper i en suport informàtic sobre una ferramenta de MS-Office - fins a la versió ?97 €, o en format autoexecutable sobre qualsevol altra aplicació declarada, preferiblement de distribució gratuïta.
  
2. Segona fase: presentació dels materials didàctics elaborats.
  
2.1 Una vegada seleccionat el projecte, es procedirà a l'elaboració del material didàctic, que s'entregarà abans del 17 de novembre de 2000.
  
2.2 Els materials elaborats tindran les següents característiques:
  
a) Haurà de respondre als objectius, continguts i criteris d'avaluació establits en els reials decrets pels quals s'establixen els currículums dels cicles formatius de Formació Professional Específica.
  
b) El material didàctic de cada mòdul constarà d'un llibre de suport, que no podrà excedir de 200 pàgines, una presentació autoconsistent en suport informàtic sobre una ferramenta de MS-Office ?fins a la versió ?97?, o en format autoexecutable sobre qualsevol altra aplicació declarada, preferiblement de distribució gratuïta. Les activitats poden presentar-se en suport de paper o com a part integrant del suport informàtic, en este cas hauran de poder-se imprimir sobre paper.
  
c) Haurà de ser totalment original i inèdit.
  
d) El llibre de suport contindrà una guia didàctica dirigida als destinataris en què s'explicarà l'estructura del material i orientacions sobre la seua utilització.
  
e) El material didàctic ha de tindre tots els elements per a respondre a un sistema d'autoaprenentatge:
  
- Entaular un diàleg didàctic amb l'estudiant.
  
- Ha d'assumir el paper del professor subministrant motivació, informació, guia, activitats, autoavaluació i realimentació.
  
- Els continguts han de presentar-se seqüencialment i de forma clara per a facilitar la seua comprensió. Han de ser motivadors i significatius, utilitzant un llenguatge directe i clar, per mitjà d'informació moderada i amb dificultat progressiva.
  
- Ha de procurar afavorir una relació personal, convidant a l'intercanvi d'opinions, a preguntes, suggeriments, etc.
  
- Propiciar l'activitat, la reflexió de l'estudiant, l'autoaprenentatge.
  
- El llibre de suport i el suport informàtic, distribuirà els continguts per temes o unitats temàtiques.
  
- Les activitats dissenyades per a comprovar el procés d'autoaprenentatge serviran per a completar i consolidar la informació donada en el llibre de suport i en els continguts allotjats en el suport informàtic.
  
- Les activitats disposaran d'un solucionari per tal que l'estudiant puga comprovar i autoavaluar el seu procés d'autoaprenentatge.
  
- Les activitats hauran de tindre una prova d'avaluació, l'objectiu de la qual serà orientar sobre els aspectes especialment rellevants dels continguts tractats.
  
2.3 Haurà de presentar-se original i còpia del llibre de suport, així com dos exemplars del suport informàtic. En cas de tindre dissenyades les activitats com a quadern d'activitats no integrades en el suport informàtic, és a dir només en suport de paper, es presentarà original i una còpia. A més el llibre de suport, i si és procedent les activitats, hauran de presentar-se en suport informàtic MS-Word 97, o sobre qualsevol altre processador de texts compatible.
  
Quarta. Condicions de participació del personal docent de la Comunitat Valenciana
  
a) Hauran d'acreditar la seua condició de docent en actiu, a través de la presentació d'un certificat expedit pel centre de destinació on es faça constar que figuren com a docents en els documents d'organització de centre en el curs 2000-2001.
  
b) Podran presentar-se individualment o com a grup d'autors.
  
c) Quan el projecte siga elaborat per més d'un autor, haurà de presentar-lo un coordinador del grup.
  
d) El coordinador haurà de ser professor d'Ensenyament Secundari de la família professional relacionada amb l'àrea de coneixement dels mòduls professionals a desenrotllar.
  
e) D'igual forma, quan el material siga elaborat per un únic autor este haurà de ser un professor d'Ensenyament Secundari de la família professional relacionada amb l'àrea de coneixement dels mòduls professionals a desenrotllar.
  
f) Tots els participants, ja siga a títol individual o en grup hauran d'aportar el seu currículum vitae.
  
Cinquena. Condicions de participació de les entitats públiques, privades o de representació dels agents socials dels sectors de l'educació i del món editorial, amb domicili social a la Comunitat Valenciana
  
a) Aportar dos fotocòpies confrontades o compulsades del document públic que acredite la seua constitució, així com la fotocòpia confrontada de la seua cèdula o targeta d'identificació fiscal.
  
b) Aportar dos fotocòpies confrontades o compulsades del document que acredite la representació que ostenta el firmant de la sol·licitud i el seu document nacional d'identitat.
  
c) Acreditació que l'entitat compta amb els corresponents drets sobre els materials presentats (contractes, autoritzacions, ...).
  
d) Acreditar, en el moment de l'entrega dels materials elaborats per a la seua participació en la segona fase, que l'entitat es troba al corrent de les seues obligacions tributàries - tant pel que fa als tributs estatals com als autonòmics ?, inclòs l'Impost d'Activitats Econòmiques - o si és procedent, declaració d'exempció - i davant la Seguretat Social, referit tot als 12 mesos anteriors a la sol·licitud de participació en este concurs, en els termes prevists en l'Ordre de la Conselleria d'Economia i Hisenda, de 30 de maig de 1996 (DOGV de 21 de juny).
  
e) Acreditar, en el moment de l'entrega dels materials elaborats per a la seua participació en la segona fase, els justificants de les despeses per a les quals se sol·licita ajuda junt amb una declaració de l'estimació del cost per unitat del material presentat.
  
f) Declaració que l'entitat porta una activitat ininterrompuda mínima de dos anys.
  
g) Declaració de no haver obtingut una ajuda d'altres administracions o entitats públiques o privades per a la mateixa finalitat.
  
Sisena. Determinació de la quantia dels premis i ajudes
  
1. Per a la modalitat de premis:
  
a) Es destinarà fins a un màxim de 13.031.002 de pessetes (90.151,82 euros). Quantitat que podrà incrementar-se en cas de no cobrir l'import màxim per l'altra modalitat, sempre que la suma adjudicada per les dos modalitats no sobrepasse l'import global màxim d'esta convocatòria.
  
b) Els premis es concediran al treball presentat.
  
c) Els treballs seleccionats en la primera fase, després de la valoració de la segona fase, podran rebre premis de quanties: 500.000 pessetes (3.005,06 euros), 300.000 pessetes (1.803,04 euros) i 150.000 pessetes (901,52 euros), en funció de la seua valoració.
  
d) El jurat de valoració podrà incrementar les quanties per a treballs especialment rellevants pel seu contingut o preparació, sense que això supose sobrepassar l'import màxim global destinat a este concurs.
  
2. Per a la modalitat d'ajudes:
  
a) Es destinarà un màxim de 55.163.791 pessetes (123.087,28 euros). Quantitat que podrà incrementar-se en cas de no cobrir l'import màxim per l'altra modalitat, sempre que la suma adjudicada per les dos modalitats no sobrepasse l'import global màxim d'esta convocatòria.
  
b) Els treballs seleccionats en la primera fase, després de la valoració de la segona fase, podran rebre ajudes de quanties proporcionals a les despeses de realització i valoració. En cap cas es concedirà una ajuda superior al 40% de les despeses de realització.
  
Setena. Tramitació i terminis de presentació de sol·licituds, documents i materials elaborats
  
1. Els participants en esta convocatòria formularan les sol·licituds dirigides al director general d'Ordenació i Innovació Educativa i Política Lingüística, segons el model que figura en l'annex II, quan la sol·licitud es realitze en la modalitat premi i a títol individual, segons el model de l'annex III, quan es realitze en la modalitat de premi i en grup i segons el model de l'annex IV, quan es participe en la modalitat d'ajuda.
  
2. Si una sol·licitud i documents que l'acompanyen, en qualssevol de les fases del concurs, no reuniren els requisits establits en estes bases, es requerirà l'interessat perquè en un termini de deu dies, esmene la falta o acompanye els documents preceptius, amb indicació que, si així no ho fera, es considerarà que ha desistit de la seua participació, després de resolució, d'acord amb l'article 71.1, de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú, en redacció donada per Llei 4/1999, de 13 de gener.
  
3. Documentació. La sol·licitud s'acompanyarà dels següents documents:
  
a) Títol del projecte que es desitja realitzar, mòduls i cicles formatius sobre els quals actuarà el treball a desenrotllar i les característiques del projecte enumerades en l'apartat 1 de la base segona. Tot això en suport de paper per duplicat i en suport informàtic MS-Word ?97.
  
b) Documents que consten en les condicions de participació enumerats en les bases quarta o cinquena, segons la modalitat de participació.
  
4. Termini i lloc de presentació dels projectes.
  
Les sol·licituds es presentaran en el Registre General de la Conselleria de Cultura i Educació (av. Campanar núm. 32, 46753 València), a les direccions territorials de Cultura i Educació, o a través de qualsevol altra de les formes previstes en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú. Quan es presente en una oficina de Correus es farà en sobre obert per a ser datada i segellada pel funcionari de correus abans de ser certificada, seguint el procediment establit en l'article 31 del Reial Decret 1.829/1999, de 3 de desembre, pel qual es regula la prestació de serveis postals.
  
El termini de presentació serà de 25 dies hàbils comptats a partir del dia següent de la publicació d'esta ordre en el Diari Oficial de la Generalitat Valenciana. Si el termini indicat finalitzara en dissabte, s'entendrà prorrogat al primer dia hàbil següent.
  
5. Termini i lloc de presentació dels materials elaborats.
  
Els projectes seleccionats en la primera fase i que passen a la segona fase, hauran de presentar els materials didàctics elaborats abans del 17 de novembre de 2000, utilitzant el mateix procediment de presentació que el descrit en el punt anterior.
  
Vuitena. Criteris de selecció i valoració dels treballs presentats
  
1. Els treballs presentats hauran de tindre, almenys, les característiques mencionades en la base segona.
  
2. Se seleccionaran i valoraran preferentment els treballs orientats al desenrotllament dels mòduls corresponents als cicles formatius d'Allotjament, Educació Infantil, Comerç Internacional, Desenrotllament i Aplicació de Projectes de Construcció, Interpretació de Llengua de Signes, així com treballs orientats al desenrotllament de laboratoris virtuals per al seu ús en els cicles Formatius de les famílies professionals de Química, Imatge Personal i Sanitat.
  
3. No obstant això, es podran seleccionar i valorar qualssevol altres treballs d'aplicació sobre altres famílies professionals.
  
4. Es considerarà l'aplicació en la pràctica docent i d'autoaprenentatge, la seua qualitat, rigor i coherència interna. Així com el seu caràcter innovador per la seua metodologia i contingut.
  
5. Es considerarà la qualitat de la presentació multimèdia i la incorporació de ferramentes telemàtiques, així com la possibilitat de modificació de continguts en un entorn obert.
  
Novena. Procés de selecció
  
1. Comissió de Selecció.
  
La selecció de projectes la realitzarà una Comissió constituïda per:
  
President, el director general d'Ordenació i Innovació Educativa i Política Lingüística, que podrà delegar en el vicepresident.
  
Vicepresident, el cap de l'Àrea Ordenació, Innovació i Formació Professional.
  
Vocals:
  
- El cap del Servei de Programes d'Innovació i Suport Escolar.
  
- El cap de la Secció d'Educació a Distància de la Direcció General d'Ordenació i Innovació Educativa i Política Lingüística.
  
- Un inspector o inspectora d'Educació, designat pel director general d'Ordenació i Innovació Educativa i Política Lingüística.
  
- Un funcionari tècnic del Servei de Formació Professional de la Direcció General d'Ordenació i Innovació Educativa i Política Lingüística, per designació del director general d'Ordenació i Innovació Educativa i Política Lingüística.
  
- Un funcionari tècnic de la Direcció General d'Ordenació i Innovació Educativa i Política Lingüística, per designació del director general d'Ordenació i Innovació Educativa i Política Lingüística que actuarà com a secretari.
  
La comissió actuarà segons les normes establides en l'article 22 i següents de la Llei del Procediment Administratiu Comú: tindrà facultats per a resoldre tots els dubtes que apareguen en la interpretació de les bases; podrà entrevistar els sol·licitants i sol·licitar la participació d'especialistes per a col·laborar en la valoració dels projectes presentats.
  
2. Els criteris de selecció seran els prevists en la base vuitena, sempre que les sol·licituds reunisquen els requisits de termini i forma establits en la base setena.
  
3. En el termini de 12 dies hàbils després de l'acabament del termini de presentació dels projectes, la Comissió de Selecció publicarà la relació provisional de projectes seleccionats, així com la relació de projectes no seleccionats, que es faran públics als taulers d'anuncis de la Conselleria de Cultura i Educació i de les direccions territorials de Cultura i Educació. Si el termini indicat finalitzara en dissabte, s'entendrà prorrogat al primer dia hàbil següent.
  
4. S'establix un termini de 10 dies hàbils, comptats a partir de la data de publicació de la relació provisional mencionada en el punt anterior perquè l'autor, coordinador del grup o representant de l'entitat, remeten a la Direcció General d'Ordenació i Innovació Educativa i Política Lingüística les al·legacions que estimen oportunes a la llista provisional. Després de l'estudi de la pertinència o no de les al·legacions, per part de la Comissió de Selecció, es publicarà la relació definitiva de projectes seleccionats als llocs declarats en el punt anterior. Si el termini indicat finalitzara en dissabte, s'entendrà prorrogat al primer dia hàbil següent.
  
5. Els representants dels projectes no seleccionats podran interposar recurs d'alçada davant del conseller de Cultura i Educació, seguint allò que s'ha disposat en l'Article 107.1 de la Llei de Règim Jurídic de les Administracions Públiques i del Procediment Administratiu Comú.
  
Deu. Procés de valoració
  
1. Comissió de valoració
  
La comissió de valoració serà la mateixa que la comissió de selecció, actuant segons allò declarat en l'últim paràgraf de l'apartat 1 de la base novena.
  
2. Els criteris de valoració seran els prevists en la base vuitena, sempre que les sol·licituds reunisquen els requisits de termini i forma establits en la base setena.
  
3. La comissió de valoració proposarà al director general d'Ordenació i Innovació Educativa i Política Lingüística la Resolució d'este concurs, a través del repartiment de premis i ajudes entre els treballs que passen a la segona fase del concurs i segons s'establix en la base sisena. Eixa Resolució, dictada per delegació del conseller de Cultura i Educació, es publicarà en el Diari Oficial de la Generalitat Valenciana.
  
Onze. Pagament dels premis
  
1. El pagament de l'import corresponent als premis es realitzarà, a partir de la Resolució, per transferència bancària a nom de l'autor o autora si el treball és individual, o a nom dels diferents autors o autores si el treball és d'un grup i així s'indique expressament en la instància de sol·licitud. En eixe cas, la quantia del premi es distribuirà entre els autors o autores en el percentatge indicat en la presentació del treball, havent de facilitar-se, al seu torn, les dades bancàries de tots els autors.
  
2. Els premis estaran subjectes a retenció fiscal d'acord amb allò que s'ha establit en l'article 52 del Reial Decret 1.841/1991, de 30 de desembre, pel qual s'aprova el Reglament de l'Impost sobre la Renda de les Persones Físiques.
  
3. Quan els beneficiaris dels premis tinguen assignada una dotació superior a 300.000 PTA, hauran de presentar certificat actualitzat d'estar al corrent de les obligacions tributàries i, si és procedent, amb la Seguretat Social, expedit per l'Agència de l'administració Tributària i de la Seguretat Social, segons allò disposat en l'Ordre de 30 de maig de 1996, de la Conselleria d'Economia i Hisenda (DOGV número 2.775, de 21.06.1996), així com certificat de la Conselleria d'Economia i Hisenda i de l'últim rebut de l'impost d'Activitats Econòmiques. En cas de no estar obligats a presentar les declaracions o documents dels quals es tracte, s'acreditarà esta circumstància per mitjà de declaració responsable.
  
4. Tota alteració de les condicions que s'han tingut en compte per a la concessió dels premis podrà modificar la resolució de concessió. Les persones beneficiàries queden sotmeses, en la part que se'ls puga aplicar, a allò prescrit als articles 47 i 47 bis del Text Refós de la Llei d'Hisenda Pública de la Generalitat Valenciana i seran causes de reintegrament de les quantitats percebudes les previstes en l'article 47.9 de la mencionada llei.
  
Dotze. Pagament de les ajudes
  
El pagament de l'ajuda concedida es realitzarà d'una sola vegada, a partir de la Resolució, per transferència bancària al compte declarat, després del compliment de les obligacions establides en la base catorzena.
  
Tretze. Certificat dels treballs realitzats en la modalitat de premi
  
L'Ordre de 9 de juny de 1994, de la Conselleria de Cultura, Educació i Ciència, per la qual es regula la convocatòria, acreditació i certificació de les activitats de formació permanent del professorat, al punt quinze, considera els projectes d'innovació pedagògica i curricular com una modalitat de formació. En conseqüència, el certificat corresponent als treballs premiats, que serà personal per a cada una de les persones participants, s'emetrà segons disposen la mencionada ordre i esta convocatòria.
  
Catorze. Obligacions dels participants
  
1. Seran obligacions generals dels participants:
  
a) Realitzar els treballs projectats després de la confirmació de participació en la segona fase del concurs.
  
b) Comunicar a la Direcció General d'Ordenació i Innovació Educativa i Política Lingüística qualsevol modificació o alteració en el projecte inicial, en les fonts de finançament i en les dades aportades, amb especial atenció a les dades de telèfon, domicili, canvis en els representants i bancàries.
  
c) Acceptar les actuacions de control financer de la Intervenció General de la Hisenda Pública, en relació al premi o ajuda obtinguda.
  
d) Facilitar a la Direcció General d'Ordenació i Innovació Educativa i Política Lingüística les tasques d'assessorament, seguiment i supervisió de qualsevol dels projectes que accepten la participació en la segona fase del concurs.
  
e) Les previstes amb caràcter general en el Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana.
  
2. Obligacions específiques dels participants en la modalitat de premis.
  
L'autor o autors del material didàctic elaborat abans de rebre el pagament econòmic per la realització del material didàctic objecte de la present convocatòria, cediran els drets d'explotació a la Conselleria de Cultura i Educació, la qual podrà realitzar les edicions o cessió d'edició a qualsevol entitat, en el nombre d'exemplars que es considere oportú en primera i successives edicions.
  
3. Obligacions específiques dels participants en la modalitat d'ajudes.
  
a) Entregar a la Conselleria de Cultura i Educació, per al seu arxiu i distribució entre els centres públics d'ensenyament secundari, un nombre d'exemplars de material realitzat proporcional a l'ajuda rebuda, en funció de l'estimació del cost unitari declarat.
  
b) Fer constar en els elements visibles del material realitzat ?contraportada i primera pàgina del llibre de suport i quaderns d'activitats, funda del suport informàtic,- - l'ajuda concedida per la Generalitat Valenciana, Conselleria de Cultura i Educació, incloent l'anagrama per a este fi concret.